Onni Okkonen

Onni Okkonen (20. august 1886 Korpiselkä – 18. mai 1962 Helsingi) oli Soome kunstiteadlane ja kunstikriitik, akadeemik.

Onni Okkonen oli Helsingi Ülikooli kunstiajaloo professor aastatel 1927–1948 ning valiti Soome Akadeemia liikmeks 1948. aastal. 

Enne Helsingi Ülikooli kunstiajaloo professoriks saamist oli ta 1921. aastal esitatud kandidaadiks Tartu Ülikooli kunstiajaloo professori kohale, valituks osutus aga Josef Strzygowski. Viimase loobumisel sai 1922. aastal Tartu Ülikooli esimeseks kunstiajaloo professoriks Tor Helge Kjellin.

Onni Okkonen on maetud Helsingi Hietaniemi kalmistule.

Viited
 Suominen-Kokkonen, Renja (toim.) 2007. The shaping of art history in Finland. Helsinki: Taidehistorian Seura
 Eesti Ajalooarhiiv. Tartu Ülikooli fond.

 Välislingid 
 Onni Okkonen. 375 humanitaari. Helsingi Ülikool, 25. juuli 2015.

Kategooria:Soome teadlased
Kategooria:Kunstiajaloolased
Kategooria:Kunstikriitikud
Kategooria:Helsingi ülikooli professorid
Kategooria:Soome akadeemikud
Kategooria:Sündinud 1886
Kategooria:Surnud 1962